CELEX: 62021TN0302
Language: da
Date: 2021-05-27 00:00:00
Title: Sag T-302/21: Sag anlagt den 27. maj 2021 — ABOCA m.fl. mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/45
            
         
      Sag anlagt den 27. maj 2021 — ABOCA m.fl. mod Kommissionen
      (Sag T-302/21)
      (2021/C 289/61)
      Processprog: engelsk
      
         Parter
      
      
         Sagsøgere: ABOCA SpA Società Agricola (Sansepolcro, Italien), Coswell SpA (Funo di Argelato, Italien) og Associação portuguesa de suplementos alimentares (Apard) (Lissabon, Portugal) (ved solicitor B. Kelly, advokat K. Ewert og barristers-at-law D. Scannell og C. Thomas)
      
         Sagsøgt: Europa-Kommissionen
      
         Sagsøgernes påstande
      
      Kommissionens forordning (EU) 2021/468 af 18. marts 2021 om ændring af bilag III til Europa-Parlamentets og Rådets forordning (EF) nr. 1925/2006 for så vidt angår botaniske arter, der indeholder hydroxyantracenderivater (1) (herefter »den anfægtede forordning«) annulleres fuldstændig eller (subsidiært) delvis, og Kommissionen tilpligtes at betale sagsøgernes omkostninger.
      
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat tre anbringender.
      
                  1.
               
               
                  Første anbringende om, at Kommissionens beslutning om at træffe foranstaltninger i henhold til forordning (EF) nr. 1925/2006 (herefter »tilsætningsforordningen«), er ulovlig:
                  
                              —
                           
                           
                              Brugen af ordet »præparater« i den anfægtede forordning synes at have til formål at forbyde brugen af ingredienser i form af hele planter og naturlige planteekstrakter som fødevarer. Tilsætningsforordningen tillægger ikke Kommissionen beføjelse til at forbyde fødevarer.
                           
                        
                              —
                           
                           
                              Kommissionen burde have fulgt den strengere procedure og det retlige kriterium, der er fastsat i direktiv 2002/46/EF.
                           
                        
            
                  2.
               
               
                  Andet anbringende om, at den anfægtede forordning skaber retsusikkerhed:
                  
                              —
                           
                           
                              Sagsøgerne har ikke mulighed for at afgøre, om der skal foretages yderligere overvågning af deres produkter i henhold til den anfægtede forordnings artikel 1, stk. 2, idet betydningen af begrebet »præparater« inden for rammerne af tilsætningsforordningen er uklar.
                           
                        
                              —
                           
                           
                              Forholdet mellem de to artikler i tilsætningsforordningen er uklar.
                           
                        
                              —
                           
                           
                              Under alle omstændigheder tilsidesætter den anfægtede forordning princippet om forbud mod forskelsbehandling, idet sagsøgernes produkter er omfattet heraf, men ikke de mange fødevarer, der også indeholder hydroxyantracenderivater i tilsvarende mængder.
                           
                        
            
                  3.
               
               
                  Tredje anbringende om, at den vurdering, som Den Europæiske Fødevaresikkerhedsautoritet (herefter »EFSA«) foretog i 2017, ikke opfylder det retlige kriterium, der er fastsat i tilsætningsforordningen:
                  
                              —
                           
                           
                              Det relevante retlige kriterium gør opførelsen i bilaget til tilsætningsforordningen betinget af, at der identificeres skadelige virkninger for menneskers sundhed.
                           
                        
                              —
                           
                           
                              EFSA’s konklusioner indeholder ikke en konstatering af, at der foreligger skadelige virkninger for menneskers sundhed.
                           
                        
                              —
                           
                           
                              Kommissionens tilgang er uforholdsmæssig, idet den ikke opfylder det kriterium om »nødvendighed«, der er fastsat i tilsætningsforordningen.
                           
                        
                              —
                           
                           
                              Kommissionen tog ikke hensyn til data, der er blevet offentliggjort efter 2017, og som viser, at der ikke er indtrådt skadelige virkninger for menneskers sundhed som følge af indtagelse af de pågældende stoffer.
                           
                        
            
         (1)  EUT 2021, L 96, s. 6.